A Tanács 168/96/EK rendelete
(1996. január 29.)
az egyes harmadik országokból történő behozatalra vonatkozó közös szabályokról szóló 519/94/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó Szerződésre és különösen annak 113. cikkére,
tekintettel a Bizottság javaslatára,
mivel a behozatalra vonatkozó közös szabályokról, valamint az 518/94/EK rendelet hatályon kívül helyezéséről szóló, 1994. december 22-i 3285/94/EK tanácsi rendelet [1], valamely kifejezetten ESZAK-termékeket érintő megállapodás alkalmazására vonatkozó bármely lehetséges intézkedés sérelme nélkül olyan termékeket is érint, többek között, amelyekre az ESZAK-Szerződés alkalmazandó;
mivel azonban az ESZAK-Szerződés hatálya alá tartozó termékek nem tartoznak az egyes harmadik országokból történő behozatalra vonatkozó közös szabályokról, valamint az 1765/82/EGK, 1766/82/EGK és 3420/83/EGK rendelet hatályon kívül helyezéséről szóló, 1994. március 7-i 519/94/EK tanácsi rendelet [2] hatálya alá;
mivel a következetesség érdekében, valamint azért, hogy kiküszöbölhetők legyenek azok az adminisztratív nehézségek, amelyeknek az ESZAK-termékek és az 519/94/EK rendelet hatálya alá tartozó termékekre vonatkozó egységes kezelés hiánya az oka, az említett rendelet hatályát ki kell szélesíteni, hogy kiterjedjen az ESZAK-Szerződés alá eső termékekre, és ennek megfelelően a rendeletet módosítani kell,
mivel a behozatalra vonatkozó közös szabályok az ESZAK-termékekre is alkalmazandók, a valamely kifejezetten ilyen termékekre vonatkozó megállapodás végrehajtására vonatkozó bármely intézkedés sérelme nélkül;
ELFOGADTA EZT A RENDELETET:
1. cikk
Az 519/94/EK rendelet preambuluma a negyedik bekezdést követően a következő bekezdéssel egészül ki:
"mivel a behozatalra vonatkozó közös szabályok az ESZAK-termékekre is alkalmazandók, a valamely kifejezetten ilyen termékekre vonatkozó megállapodás végrehajtására vonatkozó bármely intézkedés sérelme nélkül;"
.
2. cikk
Az 519/94/EK rendelet 1. cikk (1) bekezdése helyébe a következő rendelkezés lép:
"(1) Ez a rendelet az I. mellékletben felsorolt harmadik országokból származó termékek behozatalára alkalmazandó, kivéve az 517/94/EK rendelet hatálya alá eső textiltermékeket."
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet 1995. december 15-től alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. január 29-én.